- Hindi News
- National
- अरथूना में वासंतिका महोत्सव रविवार को, शास्त्रीय नृत्य कलाओं के कुंभ में थिरकेगी लोक संस्कृति
अरथूना में वासंतिका महोत्सव रविवार को, शास्त्रीय नृत्य कलाओं के कुंभ में थिरकेगी लोक संस्कृति
बांसवाड़ा। अरथूनामें कोणार्क की तर्ज पर वासंतिका महोत्सव का आयोजन शनिवार को होगा। कला, साहित्य, संस्कृति, पुरातत्व विभाग राजस्थान और अभिनव शिक्षा समिति बांसवाड़ा के संयुक्त तत्वावधान में होने वाला यह महोत्सव अरथूना स्थित पुरातत्व देवालय वृंद परिसर में शाम 5 से 8 बजे तक होगा। महोत्सव में अरथूना में पुरातात्विक महत्त्व के 11वीं शताब्दी के परमारवंशीय देवालयों के शिल्प-स्थापत्य में समाहित शास्त्रीय नृत्य कलाओं के साथ ही वागड़ अंचल की लोक-कला संस्कृति से आगंतुकों को रूबरू कराया जाएगा।
समिति की सचिव मालिनी काले ने बताया कि महोत्सव में कला प्रस्तुति अन्तर्गत वैदिक मंत्र गान, समवेत स्वर ध्रुपद गान, भरत नाट्यम नृत्य, कत्थक नृत्य-नृत्य नाटिका, वागड़ वाद्य वृंद वादन (सिम्फनी), भीली लोकगीत, घूमरा नाच तथा फाल्गुनी गैर नृत्य के कार्यक्रम होंगे। जिसमें रोशन दात्ते-कत्थक नृत्य (पूणे), यश मेहता और साथी-वैदिक मंत्र गान (बड़ौदा), माधवी नानल-ध्रुपद गान (मुम्बई), यशोदा नंदन-मृदंग वादक (नाथद्वारा), वासंती जोशी-भरत नाट्यम नृत्य (बड़ौदा) और खेमराज कटारा-वागड़ लोक कला के कलाकार प्रस्तुतियां देंगे।
समिति अध्यक्ष शंकरलाल चौधरी ने बताया कि इस मौके पर मालिनी काले द्वारा लिखित पुस्तक का विमोचन भी किया जाएगा। महोत्सव में स्थानीय विधायकों के अलावा पश्चिमी सांस्कृतिक केन्द्र उदयपुर के उपनिदेशक सुधांशुसिंह और आरएसडब्ल्यूएम एलएनजी भीलवाड़ा ग्रुप के अधिशासी निदेशक प्रकाश माहेश्वरी अतिथि रहेंगे।
tgl_Latn sot_Latn hin_Deva hin_Deva hin_Deva hin_Deva hin_Deva